หัวใจไม่มีปลอม

หัวใจไม่มีปลอม (Beauty Newbie) เป็นละครโทรทัศน์แนวโรแมนติกของไทย นำแสดงโดย ใบเฟิร์น-พิมพ์ชนก ลือวิเศษไพบูลย์ และ วิน-เมธวิน โอภาสเอี่ยมขจร สร้างจากเว็บตูนยอดนิยมของเกาหลีใต้ เรื่องกังนัมบิวตี้ รักนี้ไม่มีปลอม ซึ่งถูกสร้างเป็นละครโทรทัศน์ในปี 2018 ในชื่อเดียวกัน การผลิตครั้งนี้เป็นความร่วมมือระหว่างจีเอ็มเอ็มทีวีและภาพดีทวีสุขกับวัตแพด เว็บตูน สตูดิโอ ซึ่งเป็นบริษัทย่อยในอเมริกาเหนือของ "เนเวอร์" อาทิชา ตันธนวิกรัย ซึ่งก่อนหน้านี้เป็นผู้กำกับร่วมในซีรีส์ หัวใจรักสี่ดวงดาว และผู้เขียนบทซีรีส์เรื่อง เด็กใหม่ รับหน้าที่กำกับซีรีส์ ซีรีส์เรื่องนี้เริ่มถ่ายทำในฤดูร้อนปี 2566 ละครเรื่องนี้เริ่มออกอากาศตอนแรกเมื่อวันที่ 19 กุมภาพันธ์ และออกอากาศตอนสุดท้ายเมื่อวันที่ 2 เมษายน 2567

**เนื้อเรื่อง**
หลิว (พิมพ์ชนก ลือวิเศษไพบูลย์) เด็กสาวที่มักจะถูกกลั่นแกล้งเพราะหน้าตาของเธอ เพื่อเริ่มต้นใหม่ในมหาวิทยาลัย เธอจึงตัดสินใจทำศัลยกรรมเสริมความงามเพื่อให้ดูเหมือนนักศึกษาทั่วไป การผ่าตัดประสบความสำเร็จเกินไป ทำให้เธอกลายเป็นคนที่สวยมาก จนเธอถูกจับจ้องจากสายตาคนรอบข้าง ทั้ง ๆ ที่เธอต้องการเพียงใช้ชีวิตเรียบง่ายและหลีกเลี่ยงการถูกกลั่นแกล้ง บางคนเริ่มล้อเลียนเธอว่าเธอศัลยกรรมใบหน้ามากเกินไป และเรียกเธอด้วยชื่อที่สื่อถึงความงามเทียม กาย (เมธวิน โอภาสเอี่ยมขจร) นักศึกษาหนุ่มสุดฮอตประจำมหาวิทยาลัย ซึ่งเป็นเพื่อนร่วมชั้นมัธยมปลายของหลิว รู้ดีว่าเธอเคยมีหน้าตาเป็นอย่างไรก่อนศัลยกรรม จึงตัดสินใจเผชิญหน้ากับเธอ เขาสารภาพว่าเขาไม่เคยดูถูกเหยียดหยามหลิวเพราะรูปร่างหน้าตาของเธอตอนเรียนมัธยม ทั้งสองสนิทสนมกันอย่างรวดเร็ว กายใช้เวลาส่วนใหญ่อยู่กับหลิวเพื่อดูแลเธอ อย่างไรก็ตาม หลิวไม่มีความมั่นใจในตัวเองและกลัวถูกเพื่อนล้อ ทำให้เธอปฏิเสธความรู้สึกของเขา ยิ่งไปกว่านั้น คนในมหาวิทยาลัยคิดว่ากายควรคบหากับผู้หญิงที่สวยตามธรรมชาติอย่างเฟย์ (รมิดา จีรนรภัทร) มากกว่า

**นักแสดง**

**นักแสดงนำ**
 พิมพ์ชนก ลือวิเศษไพบูลย์ (ใบเฟิร์น) รับบท หลิว
 นักศึกษาสาวผู้หลงใหลในกลิ่นหอม จึงเลือกศึกษาในสาขาวิชาเคมี เพื่อสานฝันของเธอในการเป็นนักปรุงน้ำหอม เธอประสบปัญหาในการปรับตัวเข้ากับสังคม เนื่องมาจากไม่ตรงตามมาตรฐานความงามของไทย ในช่วงวัยเด็ก หลิวเคยถูกล้อเลียนและกลั่นแกล้ง ส่งผลให้เธอใฝ่ฝันอยากมีชีวิตเรียบง่ายไม่ต้องการโดดเด่น แต่ความคิดนี้เปลี่ยนไปเมื่อเธอตัดสินใจทำศัลยกรรมก่อนเข้าเรียนมหาวิทยาลัย- เมธวิน โอภาสเอี่ยมขจร (วิน) รับบท กาย
 เป็นที่นิยมในหมู่เพื่อนฝูง จากความฉลาด ความร่ำรวย และรูปลักษณ์ที่หล่อเหลาของเขา อย่างไรก็ตาม จากประสบการณ์อันเลวร้ายในอดีต ทำให้เขากลายเป็นคนที่มีความหวาดระแวงและปิดกั้นตัวเอง พฤติกรรมแบบนี้ทำให้คนอื่นเข้าถึงตัวเขาได้ยาก ส่งผลให้ผู้คนมองเขาว่าเป็นคนเย็นชา เข้าหายาก - สพล อัศวมั่นคง (เกรท) รับบท เซ้นต์- รมิดา จีรนรภัทร (เจน) รับบท เฟย์
นักศึกษาสาวที่โด่งดังที่สุดในสาขาวิชาเคมี เธอเป็นที่รู้จักจากความงามตามธรรมชาติอันโดดเด่น

**นักแสดงหลัก**
 สัตบุตร แลดิกี (เดรก) รับบท หมอก- ธณวิน ธีรโพสุการ (หลุยส์) รับบท ฟิล์ม- ธนบูรณ์ เกียรตินิรันดร์ (อู๋) รับบท เจอร์รี่- ทสร กลิ่นเนียม (เอมี่) รับบท แอน- ภัชธร ธนวัฒน์ (พลอยภัช) รับบท มีมี่- วีรวรงค์ กัญกาญจนะ (จ๊อบปี้) รับบท พอลล่า- ศุภกร ศรีโพธิ์ทอง (ป๊อด) รับบท เติร์ด- ศุภ สง่าวรวงศ์ (เอส) รับบท โน้ต- พชรพล เทพสุขดี (อะตอม) รับบท โจ้- ชินรัฐ สิริพงษ์ชวลิต (ไมค์) รับบท แม็ค- โสภิตนภา ชุ่มภาณี (เจี๊ยบ) รับบท ลินดา- อัมรินทร์ นิติพน (อ่ำ) รับบท เกริกพล- ครองขวัญ นาครทรรพ (เจ้าหญิง) รับบท เกล

**นักแสดงรับเชิญ**
 เมธัส โอภาสเอี่ยมขจร (มิค) รับบท กาย (วัยมัธยมต้น)- นิติ ชัยชิตาทร (ป๋อมแป๋ม) รับบท เจ๊น้ำ- รัตท์ริชา ประภากิติ (ไซซี) รับบท นิลิน- ธนพัฒน์ สังข์สุด (โบนัส) รับบท- ด.ช.ธนวิน จักรแก้ว (จีโอ้) รับบท กาย (วัยเด็ก)

**นักแสดงสมทบ**
 ยุวดี เรืองฉาย (ปู) รับบท สุนีย์ (แม่ของหลิว)- จุมพล ทองตัน (โกไข่) รับบท สมพจน์ (พ่อของหลิว)- ปาจรีย์ นันตะรัตน์ (ป่าน) รับบท ดา- ณัฏฐา ปุณยธนธำรง (วินวา) รับบท หลิว (วัยมัธยมต้น)- ญาณวี คุปตะเวทิน (ออย) รับบท แม่เฟย์- ชัญญาพัชร์ ศิริโพธิ์สพ (ป้าจ๋า) รับบท ยายเฟย์- สมาวรรธน์ เพชรประสิทธิ์ (พู่กัน) รับบท นักเรียนอันธพาล- ปุณณวิช ชื้นบำรุง (ไอเดีย) รับบท นักเรียนอันธพาล- อานันท์ ตันติมงคลสกุล รับบท นักเรียนอันธพาล- วีรวิทย์ วงศ์ร่วมพิบูลย์ (เบส) รับบท ปั้น- หลุง ล้อจิตรอำนวย (หลุง) รับบท ลุงเอก- วรรณศิริ ศรีวราธนบูลย์ (กุ้ง) รับบท น้าเพ็ญ- นิโรธ รื่นเจริญ (เอิร์ธ ออสการ์) รับบท คุณกันต์- ชญาณี ฉลาดธัญญกิจ (มีน) รับบท อาจารย์ฝ่ายปกครอง- กมลพร โกสียรักษ์วงศ์ (บีมบีม) รับบท เนเน่

**เพลงประกอบ**
 มุมมอง (Focus) ร้องโดย ทสร กลิ่นเนียม และ กวิน แคสกี้- โลกทั้งใบ (Blind) ร้องโดย กวิน แคสกี้- ต่อให้รู้ว่าไม่จริง (White Lie) ร้องโดย สรัลชนา อภิสมัยมงคล

**อ้างอิง**
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ไทยในคริสต์ทศวรรษ 2020